ธปท.ชี้เศรษฐกิจไทยปีนี้มีโอกาสโตได้ระดับ  4%
ธนาคารแห่งประเทศไทย เผยจีดีพีปีนี้มีโอกาสโตที่ระดับ 4%
14 ม.ค. 2554

ธนาคารแห่งประเทศไทย เผยจีดีพีปีนี้มีโอกาสโตที่ระดับ 4%
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า การขยายตัวของเศรษฐกิจไทย(จีดีพี)ปีนี้มีโอกาสจะเห็นการเติบโตที่ระดับ 4% ส่วนการคาดการณ์ขอธนาคารโลกที่มองว่าจีดีพีไทยปีนี้จะเติบโตแค่ 3.2% ก็ขึ้นอยู่กับสุมมติฐานที่จะนำมาใช้ในการประเมิน อย่างไรก็ตามการประชุมคณะกรรมการนโยบายการเงิน (กนง.) ครั้งวันที่ 12ม.ค. ที่ผ่านมากนง.ยังใช้กรอบประมาณจีดีพีปีนี้ ไว้ที่ระดับ 3-5%   
ทั้งนี้ ธปท.จะมีการประกาศผลการประเมินเศรษฐกิจและคาดการณ์จีดีพีปีนี้อย่างเป็นทางการในวันที่ 21 ม.ค.ที่จะถึงนี้อีกครั้ง สำหรับการประเมินเศรษฐกิจของธปท.จะมองสมมุติฐานทั้งหมดเพื่อให้ครอบคลุมการเปลี่ยนแปลงทั้งหมด อาทิ ภาวะเศรษฐกิจประเทศคู่ค่าและคู่แข่งของไทยทั้งหมด ไม่ว่าเศรษฐกิจสหรัฐ ยุโรป เอเชีย ฯลฯ ระดับราคาน้ำมัน เงินเฟ้อ ราคาสินค้าโภคภัณฑ์ รวมถึงราคาสินค้าเกษตร การใช้จ่ายของภาครัฐ ซึ่งในที่นี้รวมถึงเงินในงบประมาณ เงินนอกงบประมาณ การใช้จ่ายงบประมาณของท้องถิ่น และการใช้งบของรัฐวิสาหกิจด้วย เป็นต้น